en en en en en fr en en en en en en en en en en en en en en en en en en en gu gu gu gu gu gu gu gu gu gu gu gu gu gu gu gu gu gu gu gu en en en en es es en en gu de gu de gu de gu de en de gu gu de gu gu de gu gu ru en en en en en en en en en en en en en en ru
Advertise in 7 Stars worldwide magazine
Advertise in Diamond city Directory
Subscription for 7 Stars worldwide magazine
સુરત ડાયમંડ એસોસિયેશન દ્વારા 50 વર્ષમાં પ્રથમવાર આયોજીત વિશ્વનું પ્રથમ લુઝ હીરાનું B2B એક્ઝિબિશન કેરેટ્સ પ્રદર્શન રહ્યું સફળ
ગત તારીખ 10 થી 12 જુલાઈ એમ ત્રણ દિવસ માટે મીની બજાર,સૌરાષ્ટ્ર ભવન સ્થિત જે.ડી.ગાબાણી હોલ ખાતે સુરત ડાયમંડ એસોસિયેશન દ્વારા નાના કારોબારીઓને પ્રોત્સાિહત કરવા અને પ્લેટફોર્મ પુરૂં પાડવાના ઉમદા આશય સાથે આયોજીત થયેલા ઐતિહાસિક અને વિશ્વના પ્રથમ એક્ઝિબિશનમાં ત્રણ દિવસમાં 1000 બાયર અને 7000 વિઝીટર્સે પ્રદર્શનની મુલાકાત લીધી તો અમેિરકા તુર્કી સહિતના વિદેશી તેમજ ભારતીય ખરીદદારો દ્વારા 100 કરોડના ઓર્ડર બુક થયા
કેરેટ્સ પ્રદર્શન ભારતમાં વિશિષ્ટ રીતે છૂટા હીરાનું પ્રથમ બાય-ટુ-બાય પ્રદર્શન છે. જેમાં 60 ટકા પ્રદર્શનકર્તા પ્રથમ વખત ભાગ લીધો હતો. હંમેશા નવા સ્પલાયર્સની શોધમાં રહેતા ખરીદકર્તાઓ માટે આ પ્રદર્શને અનેરૂં આકર્ષણ જમાવ્યુ હતું. આમ તો ભારતના પ્રત્યેક રાજ્યોમાં દર માસે ઘણાં જ્વેલરી પ્રદર્શનો યોજાય છે. દરેક જ્વેલરી મેન્યુફેક્ચરર્સ અને જ્વેલર સસ્તા હીરાની શોધમાં હોય છે. હીરા કોઈપણ જ્વેલરીના સૌથી કિંમતી હિસ્સો હોય છે. સુરત તો ડાયમંડ્સનું હબ છે જેથી આ આ ખૂબ જ મહત્વની બાબત છે. PAN INDIA માંથી પણ મુલાકાતીઓને આકર્ષવા ઉપરાંત દિલ્હી, કોલકત્તા, હૈદરાબાદ, બેંગ્લોર, ચૈન્નાઈ, જયપુર સહિત સુરત સાથે એરક્નેક્ટીવીટી ધરાવતા અનેક શહેરોમાં રોડ- શો કરવામાં આવ્યા હતા. ઉપસ્થિત બાયર્સને બ્રેકફાસ્ટ સહિત થ્રી-સ્ટાર હોટેલમાં એક રાત્રી રોકાણ માટે વ્યવસ્થા કરવામાં આવી હતી. આ એક્ઝિબિશન કુલ 40 સ્ટોલધારકો દ્વારા ગોળ, ફેન્સી, પોલ્ડી, રોઝ કટ અને ફેન્સી કલર શ્રેણીના વૈવિધ્યપૂર્ણ હીરા રજૂ કરવામાં આવ્યા હતા. આધારકાર્ડને સુરક્ષાનો મુખ્ય આધાર બનાવી પ્રવેશ આપવાની સાથે સુરત પોલીસ અને પ્રાયવેટ સિક્યુરીટી દ્વારા જડબે સલાક સુરક્ષા વ્યવસ્થા ગોઠવવામાં આવી હતી. પરિણામે એક પણ અનિચ્છનીય બનાવ બનવા પામ્યો નથી. જેમ એન્ડ જ્વેલરી ખૂબ જ કિંમતી છે. દેશ-વિદેશમાં આ પ્રકારના પ્રદર્શન યોજાતા હોય ત્યા ચોરી કે પછી લૂંટ થવાની સંભાવના રહેતી હોય છે. ભૂતકાળમાં પણ ચોરી કે લૂંટના બનાવો બન્યા છે. એ બાબતને લક્ષ્યમાં રાખીને પ્રદર્શન વિસ્તારમાં સર્વત્ર સીસીટીવી કેમેરા લગાવવામાં આવ્યા હતા.
કહેવાય છે કે અનેક સમસ્યાઓ કે મુશ્કેલીઓ વચ્ચે કોઇ રચનાત્મક કે હકારાત્મક પ્રવૃતીઓની શરૂઆત કરવામાં આવે ત્યારે મનમાં નકારાત્મકતાના ભાવ સાથે અનેક વિઘ્નો આવતા હોય છે. કેરેટ્સ પ્રદર્શનના પ્રારંભમાં આયોજકોના મનમા આ પ્રકારની જ પરિસ્થિતિનું નિર્માણ થયુ હતુ. પરંતુ અનેક મુશ્કેલી અને સમસ્યાઓ વચ્ચે પણ હકારાત્મક અભિગમ સાથે આગળ વધવાના કારણે કેરેટ્સ પ્રદર્શનને સફળતા મળી હતી એટલું જ નહી પણ આ આયોજનના કારણે સુરતના હીરા ઉદ્યોગના વિકાસમાં અવરોધરૂપ બનેલી અનેક સમસ્યાઓ ઉજાગર થઈ હતી.જેને નિવારવા ઉપસ્થિત રાજકીય આગેવાનોએ ખાતરી આપી હતી.
ભારતના નકશા આકારનો હીરો બન્યો આકર્ષણનુ કેન્દ્ર
એક્ઝિબિશનમાં આશિષભાઈ ડોંડાની હીરાની કંપની પરમ એક્સ્પોર્ટ દ્વારા તૈયાર કરવામાં આવેલા ભારતના નકશા આકારના તૈયાર હીરાએ ભારે આકર્ષણ જમાવ્યુ હતુ. આ હીરા બાબતે માહિતી આપતા આશિષભાઈ ડોંડાએ કહ્યુ કે બેલ્જિયમથી મંગાવવામાં આવેલી રફને તોડવાની કામગીરી દરમિયાન ભારતના નકશા આકારનો 16 કેરેટ વજનનો રફ હીરાનો ટુકડો થયો હતો. આ રફ હીરામાથી 4 કેરેટ વજનનો પોલિશ્ડ હીરો તૈયાર કરાયો હતો જેને  તૈયાર કરતા બે વર્ષનો સમય લાગ્યો હતો. જેને તૈયાર કરવામા કેટલીક ખાસ બાબતોને ધ્યાનમા રાખી રાજધાની  દિલ્હીના સ્થાનને કેન્દ્રમાં રાખી આઠ ફેસેટ આપવામાં આવ્યા છે. આ હીરો એસઆઈ1 ક્લેરિટી અને કે કલર ધરાવે છે. પ્રદર્શનમાં આ સિવાય બેટ આકારનો અને હાર્ટશેપનો ડાયમંડે પણ ભારે આકર્ષણ જમાવ્યુ હતું.
સરકાર ઈન્ડસ્ટ્રી ફ્રેન્ડલી કેન્દ્રિય મંત્રી મનસુખભાઇ માંડવિયા
સરળતાથી ધિરાણ મેળવવામાં પડતી મુશ્કેલી સહિત ઉદ્યોગની કેટલીક સમસ્યાઓ બાબતે આ પ્રદર્શનમાં ઉપસ્થિત કેન્દ્રિય મંત્રી મનસુખ માંડવિયાને હીરા ઉદ્યોગકારોએ વિવિધ મુદ્દે રજૂઆત કરી હતી. નોટબંધી અને જીએસટીથી હીરા ઉદ્યોગને ખાસ કોઈ અસર થઈ નથી. સમગ્ર વિશ્વમાં હીરા ઉદ્યોગ વિશ્વાસના ધોરણે ચાલે છે. દૂધનો દાઝ્યો છાશ ફુંકીને પીવે તેમ હીરા ઉદ્યોગમાં તમામ સાથે વ્યવહાર થઈ રહ્યાાે છે. હીરા ઉદ્યોગને સરળતાથી ધિરાણ થાય તે મુજબના પગલાં ભરાવા જોઈએ.હીરા ઉદ્યોગકારોને સરળતાથી ધિરાણ મળી રહે તેમજ જીએસટી ક્રેડિટના પ્રશ્નનો ઝડપથી ઉકેલવા અંગે રજૂઆત કરી હતી. આ પ્રસંગે ઉપસ્થિત લોકોને સંબોધતા મનસુખભાઈ માંડવિયાએ જણાવ્યું હતું કે ગુજરાત અને સુરત લેન્ડ ઓફ ઓપર્ચ્યુનિટી લેન્ડ ઓફ ચેરિટી અને લેન્ડ ઓફ એન્ટરપુનર્સ છે. તેનામાં અપાર ક્ષમતા છે. ભવિષ્યમાં દુનિયા સુરતના એરપોર્ટ પર લેન્ડ કરતી હશે. વિશ્વના અન્ય દેશોની માફક ભારતમાં ઓપર્ચ્યુનિટી વધુ છે. અમેરિકાની મલ્ટિનેશનલ કંપનીઓ સહિત વિશ્વની મોટી કંપનીઓ પણ ભારતમાં તક શોધી રહી છે. દુનિયા હિન્દુસ્તાનને મોટો ભાઇ બનાવવા તૈયાર છે વડાપ્રધાન મોદીએ પણ વાઇબ્રન્ટ સમિટની શરૂઆત નાની ઇવેન્ટથી કરી હતી. વિદેશોના  ઉદ્યોગકારો સુરતના એરપોર્ટ પર ઉતરશે અને બુથ રાખવા પણ 5-5 વર્ષોના વેઇટીંગ ચાલશે. વિદેશો માટે હિન્દુસ્તાન મોટું માર્કેટ બન્યું છે. ભારતે ક્ષમતા બતાવવી પડશે. આ એક્ઝિબિશનની શરૂઆત થતા આગામી સમયમાં સુરત ટ્રેડિંગ હબ તરીકે પણ વિકસશે. ઉદ્યોગને સરળતાથી લોન આપવા તેમજ GST ક્રેડિટનો પ્રશ્ન ઉકેલવા હીરા ઉદ્યોગકારોની રજૂઆત મુદ્દે તેમણે કહ્યું કે સરકાર ઈન્ડસ્ટ્રી ફ્રેન્ડલી છે.
1 ટકા બેઈમાનના ભોગે 99 ટકા પ્રામાણિક કારોબારીઓને તકલીફ ન પડવી જોઇએ : સેવંતીભાઈ શાહ
કેરેટ એક્સ્પોમાં ઉપસ્થિત કારોબારીઓને સંબોધતા હીરાની અગ્રણી કંપની વિનસ જ્વેલના સેવંતીભાઈ શાહે મુદ્દાની વાત કરતા કહ્યું કે ખોટા સામે કડકમાં કડક પગલાંઓ ભરો પરંતુ સુકાભેગું લીલુ પણ બળી જાય એમ સાચા વેપારીઓને અન્યાય નહિ કરો.વર્તમાન સમયમાં માંડ માંડ 1 ટકા જેટલા ખોટા માણસોને કારણે સમગ્ર હીરા ઉદ્યોગને તકલીફ ભોગવવાનો વારો આવ્યો છે જે બરાબર વાત નથી. વર્ષોથી સારી શાખ ધરાવતા ઉદ્યોગ સાહસિકોને પણ બેંકો શંકાની નજરે જોઇ રહી છે. બેંકમાં  અમુક લોકોના ખોટા વ્યવહારના કારણે 99 ટકા જેટલા ઇમાનદાર લોકો હેરાન થાય છે. જે કારોબારીઓની બેંકોમાં સારી હીસ્ટ્રી છે એવા પ્રામાણિક કારોબારીઓને નડી રહેલી બેંક ધિરાણની સમસ્યાઓનું નિરાકરણ લાવવુ જોઇએ. તેમણે ઉમેર્યું કે ઉદ્યોગને સરળતાથી ધિરાણ મળી રહે તેની સાથોસાથ જીએસટીની ક્રેડીટ  ઝડપથી છુટી થાય તે મુજબના પણ પગલાં ભરાવા જોઈએ. સેવંતીભાઈ શાહે હીરા ઉદ્યોગના ભવ્ય ભૂતકાળ પર પ્રકાશ ફેંકતા તેમજ હીરા ઉદ્યોગનો પાયો નંખાયો એ બાબતે જાણકારી આપતા કહ્યું કે વર્ષ 1962માં ચીને ભારત ઉપર આક્રમણ કર્યું એ ઘટના સુરતમાં હીરા ઉદ્યોગનો પાયો નાખવામા નિમિત્ત બની હતી. વર્ષ 1965માં હીરાની નિકાસ માત્ર 21 કરોડની હતી. આજે હીરા ઉદ્યોગ વિકાસ પામ્યો છે. વર્ષ 1992માં કસ્ટમની સેવા મળતા એક્સપોર્ટને બુસ્ટ મળ્યું હતુ. હવે આપણને હીરા બુર્સથી આશાઓ છે.
સુરતને ડાયમંડ ટ્રેડિંગ હબ બનાવાશે કેન્દ્રિય કોમર્સ અને ઉડ્ડયન મંત્રી સુરેશ પ્રભુ
એક્સ્પો પ્રદર્શનમાં કેન્દ્રીય કોમર્સ મંત્રી સુરેશ પ્રભુ પણ હાજરી આપવાના હતા. જોકે તેમનું નહી આવવા પાછળ કોરિયન રાષ્ટ્રપતિની મુલાકાતનું કારણ આપવામાં આવ્યું હતું. પરંતુ તેઓ ઇન્ડસ્ટ્રીના દબાણના કારણે ગેરહાજર રહ્યા હોવાની ચર્ચા શરૂ થઇ હતી. દરમિયાન સુરેશપ્રભુએ વિડીયો કોન્ફરન્સ દ્વારા એક મિનિટના સંબોધનમાં ઉપસ્થિત લોકોને શુભેચ્છા સંદેશો પાઠવતા કહ્યું કે દેશ-વિદેશના લોકો સાથે ચર્ચાઓ ચાલે છે. સુરતને ડાયમંડ ટ્રેડિંગ હબ બનાવવાના પ્રયત્નો થઇ રહ્યા છે. તેમણે જણાવ્યું હતું કે ખાત્રી આપું છું સુરત ઈન્ટરનેશનલ એરપોર્ટ બનશે જ. વધુ ફ્લાઈટસ પણ આપવાનું આયોજન છે. આગામી સમયમાં સુરતને તમામ પ્રકારની સુવિધા આપવામાં આવશે.
માર્ટીન રાપાપોર્ટનું હૃદય પરિવર્તન થયું, કહ્યું સુરતમાં અઢળક ક્ષમતા...
એક્ઝિબિશનમાં સુરત આવેલા માર્ટિન રેપાપોર્ટનું હૃદય પરિવર્તન થયું હોય એમ ભારતીય ડાયમંડ ઈન્ડસ્ટ્રી ખાસ કરીને સુરતના હીરાઉદ્યોગની તરફેણ કરી હતી. તેમણે કહ્યું કે  સુરતમાં તમામ પ્રકારની ક્ષમતા છે. સુરત ડાયમંડનો મુખ્ય સ્ત્રોત રહ્યું છે. ફ્યુચરનું વૈશ્વિક માર્કેટ પણ સુરત બનવાનુ છે. અમેરિકા સહિત વિશ્વના અનેક દેશોના જ્વેલર્સને ડાયમંડ ખરીદવા સુરત  આવવા જણાવી રહ્યાાે છે. સુરતમાં ઈન્વેસ્ટિગેટ કરવા નહિ પરંતુ ડાયમંડનો સોર્સ જાણવા સાથે આવવા કહી રહ્યાાે છું. અમેિરકામાં 40 ટકાથી વધુ નાના જ્વેલર્સ છે તેઓ સુરતના મેન્યુફેક્ચર્સના  પરિચયમાં ન હોવાથી સસ્તા ડાયમંડ મળી શકતાં નથી. ત્યાંના નાના જ્વેલર્સ સુરતના ઉદ્યોગકારો સાથે બિઝનેસ ટર્મ ડેવલોપ કરે તો સારા અને સસ્તા દરે હીરા તેમને મળી  શકે છે. અમેરિકાના નાના નાના જ્વેલર્સ સીધા સુરત આવતા  થશે તો સુરતના ઉદ્યોગને પણ લાભ થશે. સુરતના હીરા ઉદ્યોગની ઇમેજને બગાડવાના આક્ષેપનો જાણે કે રદીયો આપતા હોય તેમ તેમણે ઉમેર્યું કે સુરતના હીરા ક્યાંથી આવે છે તે અંગે તપાસ કરવી જોઇએ તેવું સ્ટેટમેન્ટ ક્યારેય આપ્યું નથી. હું વર્ષ 2009માં સુરત આવી ચૂક્યો છું. અમે સુરતને ટ્રેડ સેન્ટર બનાવવા અને રોકાણ કરવા તૈયારી છીએ. ભારત પોલિશ્ડ ડાયમંડ અને જ્વેલરી પરથી ઇમ્પોર્ટ ડ્યૂટી નાબુદ કરે તેવી રાપાપોર્ટે માંગ કરતા કહ્યું કે અમેરિકામાં પોલિશ્ડ ડાયમંડ પર 0 ટકા ઇમ્પોર્ટ ડ્યૂટી છે. જ્યારે ઝવેરાત પર 5.5 ટકા છે. ભારતમાં હાલમાં હીરા પર જે 2.5 ટકા ઇમ્પોર્ટ ડ્યૂટી હતી. તે વધારીને 5 ટકા કરાઇ છે અને જ્વેલરી પર 31.5 ટકા કુલ ડ્યૂટી છે. ભારતે એન્ટી મની લોન્ડરીંગ અને કાઉન્ટર ટેરીરીઝમ ફંડ એક્ટની પણ રચના કરવી જોઇએ. ડાયમંડ સાથે સંકળાયેલા દેશો આ એક્ટનું પાલન કરવાની પણ તેમણે ભલામણ કરી હતી.
પ્રદર્શનની સફળતાથી ખુશ, આગામી વર્ષે પણ પ્રદર્શન યોજાશે બાબુભાઈ ગુજરાતી (પ્રમુખ, સુરત ડાયમંડ એસોસિયેશન)
કેરેટ્સ પ્રદર્શનની સફળતા બાબતે ખૂબ જ ઉત્સાિહત થતા સુરત ડાયમંડ એસો.ના પ્રમુખ બાબુભાઈ ગુજરાતીએ પ્રદર્શનના શુભારંભ પ્રસંગે સરકાર સમક્ષ રજૂઆત કરતા કહ્યું કે ડાયમંડ ઈન્ડસ્ટ્રીને સરળતાથી નીચા દરે ધિરાણની સુવિધા આપવી જોઈએ.ઉપરાંત રત્નકલાકારોને પણ 4 ટકાના દરે જાતજામીનની લોન મળે તે માટે સરકારે પગલાં ભરવા જોઈએ. પ્રદર્શનના સમાપન સમારોહમાં ઉપસ્થિત લોકોને સંબોધન કરતા તેમણે કહ્યું કે આ પ્રદર્શનનો હેતુ ખાસ નાના કારોબારીઓને મદદ કરવાનો છે. લુઝ ડાયમંડનુ B2B કેરેટ્સ પ્રદર્શન ઐતિહાસિક અને વિશ્વનું પ્રથમ એક્ઝિબિશન છે જેનું અમને ગૌરવ છે. અમો નાના કારોબારીઓ અને હીરાના ખરીદદારો વચ્ચે માત્ર સેવાના ભાવ સાથે માત્ર  સેતુ બનવાનો પ્રયાસ કરી રહ્યા છીએ. પ્રદર્શનના પ્રારંભના બે દિવસમાં અમેરિકા અને તુર્કિ સહિત ભારતના જુદા-જુદા શહેરોના બાયરોએ 100 કરોડના લુઝ ડાયમંડના ઓર્ડર બુક કરાવ્યા છે. નાના પાયે 40 સ્ટોલથી શરૂ કરવામાં આવેલું લુઝ હીરાનું પ્રદર્શન સફળ થયું હોવાથી આગામી વર્ષે પણ આયોજનની જાહેરાત કરતા કહ્યું કે અમારી ધારણા કરતા પણ ખૂબ જ વધુ સારો રિસ્પોન્સ આ પ્રદર્શનને મળ્યો છે. નાના અને મધ્યમ  હરોળના હીરાના કારખાનેદારો ખુશ જોવા મળ્યા છે. જો અમેરીકાના જ્વેલર્સ સુરતમાં પોલિશ્ડ ડાયમંડની ખરીદી કરવા આવેતો સુરતના 80 ટકા નાના હીરા ઉદ્યોગકારોને મોટુ  પ્લેટફોર્મ મળી શકે તેમ છે. આ સમાપન સમારોહમાં ઉપપ્રમુખ બાબુભાઈ ગૌદાની, દામજીભાઈ માવાણી, બાબુભાઈ વિરડીયા, શંતિભાઈ ઘાનાણી, બાબુભાઈ કથીરીયા, કીર્તિભાઈ શાહ, મોહનભાઈ વેકરીયા સહીતના હોદ્દેદારો તેમજ એસો.ના પૂર્વ પ્રમુખો, દલાલ એસો.ના પ્રમુખ નંદલાલભાઈ સહિત અગ્રણીઓ ઉપસ્થિત રહ્યા હતા. સમારોહમા પ્રદર્શનમા ભાગ લેનાર કારોબારીઓ સહીત પ્રદર્શનને સફળ બનાવનારા તમામને સન્માનિત કરી સ્મૃતિભેટ અર્પણ કરવામા આવી હતી.
એસો.મજબૂત હોય તો જ સમસ્યાનું નિરાકરણ આવે ગ્લોસ્ટાર કંપનીના કેશુભાઈ ગોટી
પ્રદર્શનના સમાપન સમારોહમાં ઉપસ્થિત કારોબારીઓને સંબોધતા ગ્લોસ્ટાર કંપનીના કેશુભાઈ ગોટીએ એસોસિયેશનની મહત્તા સમજાવતાં કહ્યું કે કોઇપણ કારોબાર હોય તેની સમસ્યાનું નિરાકરણ તેમનું પ્રતિનિધિત્વ કરતી સંસ્થાની મજબૂતાઈ પર આધાર રાખે છે. 1988ના વર્ષમાં એસો.ની સ્થાપનાથી લઈને આજદિન સુધીની તમામ સમસ્યાનું નિરાકરણ માત્ર એસોસિયેશનની મધ્યસ્થી અને અસરકારક રજૂઆતના કારણે જ આવ્યું છે. મોટા ઉદ્યોગપતિ કેમ ન હોય પરંતુ તે વ્યક્તિગત રીતે અને એકલા હાથે સમસ્યાનું નિવારણ લાવી શકે નહી.કેશુભાઈએ એસો.ને મજબૂત બનાવવા પર ભાર મુકતા કહ્યું કે સુરતમાં કાર્યરત કારોબારીઓની સરખામણીએ એસો.ના સભ્યોની સંખ્યા ખૂબ જ ઓછી છે. જેથી એસો.ને મજબુત બનાવવા એસો.ના સભ્ય તરીકે નોંધણી કરવા તેમણે ઉદ્યોગકારોને અપીલ કરી હતી.
Oops! English news is not available for this news";
You Can Share It :
આઈટીનો સપાટો 4300 કરોડની 1500 બેનામી સંપત્તિઓ જપ્ત
તમામ અવરોધો દૂર થતાં સુરત ડાયમંડ બૂર્સની કામગીરી ઝડપી બની
ગોયમ ડાયમંડ ઇન્સ્ટિટ્યૂટે વધાર્યું સુરતનું ગૌરવ
રિટેલ લીડરશીપ સમિટ-2018માં HIKVISION દ્વારા આધુનિક સિક્યુરિટી ઉપકરણોનું નિદર્શન
લંડનમાં બોનહામ્સ ખાતે આયોજીત હરાજી પેન્ડન્ટ નેકલેસ ખરીદવા કમઠાણ
સુપ્રસિદ્ધ બ્રિટિશ ડિઝાઈનર હેનેલના જ્વેલરી સંગ્રહનું 27 લાખ ડોલરમાં...
ભારતીય નિકાસ સંસ્થાઓના ફેડરેશન દ્વારા કિરણ જેમ્સ નોન એમએસએમઈ કેટેગરીમાં ‘ટોપ પર્ફોર્મર મહારાષ્ટ્ર’
ડાયમંડ સિટી. સુરતવિશ્વબજારમાં ભારતીય ઉદ્યોગ સાહસિકોનું પ્રતિનિધિત્વ...
ઈન્ડિયન ડાયમંડ ઇન્સ્ટિટ્યૂટમાં ઉત્સાહી નવા ડિરેક્ટર્સની નિમણૂક મિનિસ્ટ્રી ઓફ ટ્રેડ એન્ડ કોમર્સ અંતર્
ઇન્ડિયન ડાયમંડ ઇન્સ્ટીટ્યૂટ એક મહત્વની સંસ્થા છે.આ સંસ્થા જેમ એન્ડ...
Diamond City is a flagship product of our group. It is a fortnightly trade newspaper in Gujarati serving diamond and jewellery industry especially to diamond manufacturing industry based in Surat, surrounding areas and Mumbai. It is first of its kind fortnightly newspaper catering the industry. Rich in content, Diamond City has high quality trade information, news and analysis. It enjoys readability, reach and confidence of all sections of the industry and trade.
7Stars Group Of Companies
Seven Stars Media Pvt. Ltd.
Surat - 395006, Gujarat (INDIA).
Phone: +91 261 2544 157-60
© Copyrights 2018. All rights reserved. | Developed by Creative Concepts